250 peserta meriahkan SAC
SERAMAI 250 peserta dari seluruh negeri telah menyertai Sarawak Adventure Challenge (SAC) 5.0 2021. Menteri Belia dan Sukan Sarawak Dato Sri Abdul Karim Rahman Hamzah berkata, SAC 5.0 diadakan dengan mengikuti kapasiti dan Prosedur Operasi Standard (SOP) yang ditetapkan. “Acara ini bertujuan untuk mempromosikan pengembaraan dan potensi rekreasi negeri bukan sahaja kepada pelancongan antarabangsa tetapi juga kepada penduduk tempatan. “Dengan landskap yang terdapat dalam kawasan Siniawan yang mempunyai bukit bakau yang menarik, gua-gua dan laluan denai yang telah dibuat oleh pihak penganjur amat menarik sekali,” jelas beliau selepas merasmikan upacara ‘flag-off’ acara berbasikal SAC 5.0 2021 di Pasar Siniawan Bau semalam. Dalam pada itu, beliau yang juga Menteri Pelancongan, Kesenian dan Kebudayaan berkata, agar program seumpama ini akan turut diadakan di kawasan lain seperti Belaga, Kapit, Bintulu dan juga Miri. “Ia tertakluk dengan budi bicara pihak penganjur dengan tujuan mempromosikan industri pelancongan Sarawak melalui acara sukan.” 
See author's posts
